བོད་པ་བཙན་བྱོལ་བ་དང་བོད་སྨན་ལ་ཞིབ་འཇུག་བྱེད་མཁན་ནུབ་ཕྱོགས་ཀྱི་མི་རྒྱུད་དཔྱད་ཞིབ་རིག་པ་བ་ཚོས་མཉམ་འབྲེལ་རྒྱལ་ཚོགས་ཀྱི་ཤེས་ཡོན་དང་ཚན་རིགརིག་གཞུང་ལྷན་ཁང་གིས་བོད་སྨན་རྒྱ་དཀར་ནག་གཉིས་ཀྱི་གང་གི་རིག་གཞུང་ཁོངས་སུ་གཏོགས་དགོས་མིན་གྱི་ཐག་གཅོད་ཇི་ལྟར་བྱས་ཀྱང་དེ་ལ་ཁ་ཡོད་ལག་ཡོད་ཀྱི་ཤུགས་རྐྱེན་ཅི་ཞིག་ཐེབས་རྒྱུ་ཡིན་མིན་ཚོད་དཔག་དཀའ།གལ་སྲིད་བོད་ཀྱི་ཞིང་འབྲོག་ས་ཁུལ་ཁག་ཏུ་བོད་སྨན་གྱི་སྨན་བཅོས་སྤུས་ཚད་ཡག་ཏུ་བཏང་སྟེ་བོད་ཀྱི་གསོ་བ་རིག་པའི་གཞུང་ལ་སློབ་གཉེར་བྱ་རྒྱུ་གཏིང་ཟབ་ཏུ་བཏང་ཞིང་།ཁྱད་པར་དུ་བོད་སྨན་རྣམས་ཚོང་རྗས་ཀྱི་ཆེད་དུ་བཟོ་སྒྲུབ་བྱ་མི་ཆོག་པའི་སྒྲིག་ཁྲིམས་གཏན་ལ་ཕབ་ན་དགེ་མཚན་ཆེ།ཡིན་ནའང་མཉམ་འབྲེལ་རྒྱལ་ཚོགས་ཀྱིས་ཤེས་ཡོན་དང་ཚན་རིགརིག་གཞུང་ལྷན་ཁང་གིས་བོད་སྨན་ལ་ངོས་འཛིན་བྱས་པའི་རྗེས་སུ་བོད་སྨན་བཟོ་སྒྲུབ་ལ་ཚོད་འཛིན་མེད་པའམ།བོད་པ་ཚོས་ལོ་ངོ་སྟོང་ཕྲག་གི་རིང་ལ་ལག་ལེན་བསྟར་པའི་བོད་སྨན་གྱི་སྦྱོར་རྟ།ད་དུང་ནམ་ཟླའི་འགྱུར་ལྡོག་ལ་བསྟུན་ནས་སྔོ་སྨན་འཐུ་སྒྲུབ།བོད་སྨན་གྱི་རྒྱུ་ཆ་རྣམས་སྡེབ་སྦྱོར་བྱེད་སྟངས་ལ་ཐུན་མོང་མ་ཡིན་པའི་སྲོལ་རྒྱུན་ཞིག་ཡོད་པ་རྩིས་མེད་བཏང་ན་བོད་ཀྱི་གསོ་བ་རིག་པ་རྒྱ་དཀར་ནག་གི་རིག་གཞུང་གང་གི་ཁོངས་སུ་ངོས་འཛིན་བྱས་ཀྱང་ཆག་སྒོ་ཆེན་པོ་ཞིག་གི་སྣ་འདྲེན་ཡིན་ཞེས་བཤད།རྒྱ་གར་དྷ་རམ་ས་ལའི་བོད་གཞུང་སྨན་རྩིས་ཁང་གི་འགན་འཛིན་ཚེ་རིང་བཀྲ་ཤིས་ཀྱིས་རྒྱུད་བཞི་རྩ་བར་གྱུར་པའི་བོད་ཀྱི་གསོ་བ་རིག་པ་ནི་འགྲོ་བ་མི་ལ་ཕན་བདེ་སྒྲུབ་པའི་ཆེད་དུ་ཡིན།རྒྱ་དཀར་ལྟ་བུའི་སྟོབས་ཆེན་རྒྱལ་ཁབ་ཁག་གིས་རང་གི་རིག་གཞུང་ཁོངས་སུ་བོད་ཀྱི་གསོ་བ་རིག་པ་བསྡུ་ཐབས་ཀྱི་ཧམ་རྩོད་བྱེད་ཀྱི་ཡོད་པ་འོས་འཚམས་ཤིག་མིན་ཞེས་དགག